หุ้นสหรัฐฯปิดในแดนลบ
ดัชนีหุ้นดาวโจนส์ ปิดที่ 12,896.67 จุด ลดลง 47.15 จุด ด้านแนสแดค  ปิดที่ 2,976.12 จุด เพิ่มขึ้น 0.04 จุด
6 ก.ค. 2555

ดัชนีหุ้นดาวโจนส์ ปิดที่ 12,896.67 จุด ลดลง 47.15 จุด ด้านแนสแดค  ปิดที่ 2,976.12 จุด เพิ่มขึ้น 0.04 จุด
ปัจจัยการปรับลดอัตราดอกเบี้ยของจีนและธนาคารกลางยุโรป ก็ช่วยผลักให้ตลาดหุ้นสหรัฐฯ กระเตื้องขึ้นมาปืดในกรอบแคบๆวานนี้ หลังแกว่งตัวแดนลบในช่วงต้น ขณะที่ข้อมูลทางเศรษฐกิจของเอมริกา ยังไม่เปิดทางให้เฟด เจริญรอยตามได้
ดัชนีหุ้นดาวโจนส์ ลดลง 47.15 จุด (0.36 เปอร์เซ็นต์) ปิดที่ 12,896.67 จุด แนสแดค เพิ่มขึ้น 0.04 จุด (0.00 เปอร์เซ็นต์) ปิดที่ 2,976.12 จุด เอสแอนด์พี ลดลง 6.43 จุด (0.47 เปอร์เซ็นต์) ปิดที่ 1,367.59 จุด
ขณะที่จีนและธนาคารกลางยุโรป ประกาศหั่นดอกเบี้ยเมื่อวันพฤหัสบดี มุ่งหมายกระตุ้นการเติบโต ก่อความหวังแก่นักลงทุน แต่ด้วยสหรัฐฯไม่มีท่าทีเดินรอยตาม ก็ฉุดให้ตลาดน้ำมันปิดผสมผสาน
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม ลดลงจากวันอังคาร44 เซนต์ ปิดที่ 87.22 ดอลลาร์ต่อบาร์เรล หลังปิดทำการในวันพุธ เนื่องในวันชาติสหรัฐฯ ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 93 เซนต์ ปิดที่ 100.70 ดอลลาร์ต่อบาร์เรล